cyanic-selkie/wikianc huggingface dataset:
Βησσαρίων ο Τραπεζούντιος
Βιβλιογραφία
Ενδιαφέρουσες οι συλλογές άρθρων της Concetta Bianca, Da Bisanzio a Roma – Studi sul cardinale Bessarione, Roma e Rinascimento 1999 και του John Monfasani, Byzantine Scholars in Renaissance Italy: Cardinal Bessarion and Other Emigrés. Selected essays, Aldershot 1995. Ο καλαίσθητος κατάλογος μιας έκθεσης στην Βενετία αφιερωμένη στον Βησσαρίωνα με τίτλο Bessarione e l' Umanesimo, Napoli 1994, G. Fiaccadori (επιμ.) περιέχει πολλά ενδιαφέροντα άρθρα για τον Έλληνα Καρδινάλιο και φωτογραφίες χειρογράφων και άλλων αντικειμένων.
Ανδρέας Μακρής (ποδοσφαιριστής)
Ο Αντρέας Μακρής είναι Κύπριος ποδοσφαιριστής που αγωνίζεται στην Ανόρθωση Αμμοχώστου και στην Εθνική Κύπρου κάτω των 19. Γεννήθηκε στις 27 Νοεμβρίου 1995 στη Πάφο της Κύπρου.
Προσωπική ζωή
Ο Μακρής γεννήθηκε στην Πάφο στις 27 Νοεμβρίου 1995, είναι απόφοιτος του 3ου Λυκείου Αγίου Νεοφύτου και υπηρετεί την στρατιωτική του θητεία στην Κόσση της Λάρνακας.
Καριέρα
Ο Μακρής ξεκίνησε την ποδοσφαιρική του σταδιοδρομία στης ακαδημίες «Ολίμπικο» στην Πάφο. Ακολούθως στην σχολή ποδοσφαίρου Άρσεναλ στην Πάφο για να κάνει ένα βήμα παραπάνω στον Ατρόμητο Γεροσκήπου. Στα αξιοσημείωτα η κλήση του για δοκιμαστικά από την ΑΕΚ Αθηνών και ΑΚ Μίλαν. Από τον Ατρόμητο μεταπήδησε στην ΑΕΠ Πάφου όπου παρέμεινε για 4 χρόνια. Με την Β΄ ομάδα της ΑΕΠ Πάφου σημείωσε 21 γκολ την περίοδο 2011-2012. Έτσι δεν άργησε να έρθει η κλήση για την Α’ ομάδα και την περίοδο 2012-2013 κατέγραψε 16 συμμετοχές και 2 γκολ. Στις 28 Ιανουαρίου 2013 ανακοινώθηκε από την Ανόρθωση η μεταγραφή του Μακρή για την σεζόν 2013-2014. Αν και η συμφωνία είχε επιτευχθεί από τον Δεκέμβρη του 2012, εντούτοις παρέμεινε στην ΑΕΠ μέχρι την αποφοίτησή του από το 3ο Λύκειο Αγίου Νεοφύτου στην Πάφο. Αγωνίζεται ως δεύτερος επιθετικός αλλά μπορεί να αγωνιστεί με την ίδια ευκολία και στο δεξί άκρο της επίθεσης.
ΑΕΠ Πάφος
Ο Μακρής εντάχθηκε στην πρώτη ομάδα της ΑΕΠ Πάφου ως παίχτης από τις ακαδημίες της ομάδας στην ηλικία των 17 ετών. Ο Μακρής έκανε το ντεμπούτο του με την ομάδα της ΑΕΠ Πάφου όταν πέρασε ως αλλαγή στο 54' λεπτό στην ήττα με 4-2 από την Ομόνοια. Σκόραρε το πρώτο του τέρμα με την ομάδα της ΑΕΠ Πάφου κόντρα στον Ολυμπιακό στις 9 Δεκεμβρίου του 2012, και το δεύτερο του γκολ κόντρα στην Αγία Νάπα. Με το πέρας της σεζόν ο Μακρής μετρούσε 16 συμμετοχές και 2 γκολ με την πρώτη ομάδα της ΑΕΠ Πάφου.
Ανόρθωση Αμμοχώστου
Στις 28 Ιανουαρίου του 2013, ο Μακρής γίνεται η πρώτη επίσημη μεταγραφή της Ανόρθωσης Αμμοχώστου για την περίοδο 2013-2014 όταν μεταγράφηκε απο την ΑΕΠ Πάφου για το ποσό των €20.000. Ο Μακρής έκανε το ντεμπούτο του με την φανέλα της Ανόρθωσης στον αγώνα με την Νέα Σαλαμίνα όταν πέρασε ως αλλαγή στο 78' λεπτό στην νίκη της ομάδας του με 3-0. Ο Μακρής σκόραρε το πρώτο του γκολ με την Ανόρθωση εναντίον της Αλκής στις 11 Ιανουαρίου 2014 στο 77ο λεπτό. Στις 16 Ιανουαρίου η ομάδα της Ρεάλ Μαδρίτης Γ επέδειξε ενδιαφέρον για να αποκτήσει τον Μακρή απο την Ανόρθωση αλλά η μεταγραφή χάλασε λόγω της στρατιωτικής θητείας του ποδοσφαιριστή. Στις 17 Ιανουαρίου του 2014, η Ολυμπιακή επιτροπή βράβευσε τον Μακρή ως τον καλύτερο έφηβο αθλητή. Σκόραρε το δεύτερο του γκολ εναντίον της ΑΕΚ Κουκλιών στις 25 Ιανουαρίου 2014 στο 91ο λεπτό. Στις 29 Ιανουαρίου ο Μακρής σκόραρε το πρώτο του γκολ για τον θεσμό του κυπέλλου κόντρα στην ΑΕΚ Λάρνακας. Στις 6 Φεβρουαρίου η Έβερτον ήρθε σε διαπραγματεύσεις με την Ανόρθωση για να αγοράσει το 50% των δικαιωμάτων του ποδοσφαιριστή. Στις 27 Φεβρουαρίου 2014, Γιουβέντους και Μπορούσια Ντόρτμουντ ήρθαν σε συζητήσεις με την Ανόρθωση για να εντάξουν τον Μακρή στους συλλόγους τους για την επόμενη σεζόν.
Διεθνή Καριέρα
Τον Οκτώβρη του 2013, Ο Μακρής ήταν μέλος της εθνικής ομάδας ποδοσφαίρου της Κύπρου κάτω των 19 ετών η οποία προκρίθηκε στην Ελίτ ράουντ του ευρωπαϊκού πρωταθλήματος ποδοσφαίρου κάτω των 19 ετών. Αγωνίστηκε σε 3 παιχνίδια και σκόραρε 4 γκολ. Ανακηρύχθηκε ως δεύτερος σκόρερ της διοργάνωσης. Σκοράροντας 1 γκολ κατά της Εθνικής Τσεχίας κάτω των 19, 2 γκολ κόντρα στην Εθνική Κροατίας κάτω των 21 και 1 γκολ κόντρα στην ομάδα της Εθνικής Γιβραλτάρ κάτω των 21.
Στις 27 Φεβρουαρίου 2014, ο προπονητής της εθνικής ομάδας της Κύπρου Πάμπος Χριστοδούλου κάλεσε τον Μακρή στην εθνική ομάδα για τον φιλικό αγώνα κόντρα στην Βόρειο Ιρλανδία.
Ο Μακρής έκανε το ντεμπούτο του με την εθνική ομάδα στις 6 Μαρτίου 2014, όταν πέρασε ως αλλαγή στο 85ο λεπτό, στον ισόπαλο αγώνα κόντρα στην Βόρειο Ιρλανδία με 0-0.
Πηγές
Κατηγορία:Επιθετικοί ποδοσφαιριστές Κατηγορία:Κύπριοι ποδοσφαιριστές Κατηγορία:Ποδοσφαιριστές Ανόρθωσης Κατηγορία:Ποδοσφαιριστές Α΄ κατηγορίας Κύπρου
Αντιχάσια όρη
Τα Αντιχάσια όρη  είναι χαμηλή σχετικά οροσειρά βόρεια των Τρικάλων, με υψόμετρο 1.416 μέτρα. Η υψηλότερη κορυφή τους ονομάζεται Οξυά. Συνδέονται στα βόρεια με τα Χάσια και τα Καμβούνια όρη ενώ νότια καταλήγουν στον Θεσσαλικό κάμπο. Σημαντικό υδάτινο ρεύμα που σχηματίζεται στις πλαγιές τους είναι το ρέμα Μουργκάνι, παραπόταμος του Πηνειού.
Κατάλογος προέδρων της Δημοκρατίας της Κίνας
Ακολουθεί ένας κατάλογος με τους προέδρους της Δημοκρατίας της Κίνας από το 1912 ως σήμερα. Το επίσημο κινέζικο όνομα του Προέδρου αλλάζει διαχρονικά. Η Δημοκρατία της Κίνας πριν το 1949 ήλεγχε την Κίνα και τα υπεράκτια νησιά. Το φθινόπωρο του 1949 η κυβέρνηση της Δημοκρατίας της Κίνας υποχώρησε στην Ταϊβάν και τα γύρω νησιά ως αποτέλεσμα της κατάληψης της κινέζικης επικράτειας από την Λαϊκή Δημοκρατία της Κίνας. Η έδρα της κυβέρνησης μεταφέρθηκε στην Ταϊπέι και διατηρήθηκε η αναγνώρισή της από τα Ηνωμένα Έθνη (ως τις 25 Οκτωβρίου 1971), τις Ηνωμένες Πολιτείες (ως την 1η Ιανουαρίου 1979) και από άλλες χώρες της Δύσης στα συμφραζόμενα του Ψυχρού Πολέμου. Η Δημοκρατία της Κίνας από το 1949, πλέον γνωστή ως Ταϊβάν, ελέγχει μόνο την Ταϊβάν και τα γύρω νησιά. Ο στρατιωτικός νόμος τερματίστηκε στην Ταϊβάν την δεκαετία του '80 και άμεσες εκλογές διεξήχθησαν το 1996.
Κατάλογος
Προσωρινή Κυβέρνηση:
Κυβέρνηση Beiyang:
Εθνικιστική προς Συνταγματική Κυβέρνηση:
{| class="wikitable" style="text-align:center"
Προσωρινή Κυβέρνηση
! № ! Πορτρέτο ! width=18% |Όνομα (Γέννηση–Θάνατος) ! colspan=2 |Διάρκεια θητείας ! Πολιτικό κόμμα ! colspan=2 |Αντιπρόεδρος ! Συνέλευση (εκλογές) ! style="background:#031096; color:white;"|1 孫文 (1866–1925) (Μη κομματικός) ! style="background:#CD853F; color:white;"|2 袁世凱 (1859–1916) (μη κομματικός)
Πρόεδροι της Κυβέρνησης της Beiyang
! № ! Πορτρέτο ! width=18% |Όνομα (Γέννηση–Θάνατος) ! colspan=2 |Διάρκεια θητείας ! Πολιτικό κόμμα ! colspan=2 |Αντιπρόεδρος ! Συνέλευση (εκλογές) ! style="background:#CD853F; color:white;" | 3 袁世凱 (1859–1916) (Προοδευτικό Κόμμα) ! style="background:#008000; color:white;" | 4 黎元洪 (1864–1928) (Zhili clique) ! style="background:#CD853F; color:white;"| — 馮國璋 (1859–1919) (υπηρεσιακός) ! style="background:#CD853F; color:white;"| 5 徐世昌 (1855–1939) ! style="background:#013C78; color:white;"| — 周自齊 (1871–1923) (υπηρεσιακός) ! style="background:#008000; color:white;"| (4) 黎元洪 (1864–1928) ! style="background:#CD853F; color:white;" | — 高凌霨 (1868–1939) (υπηρεσιακός) ! style="background:#CD853F; color:white;" |6 曹錕 (1862–1938) ! style="background:white; color:black;"| — 黃郛 (1883–1936) (υπηρεσιακός) ! rowspan=2 style="background:#CD853F; color:white;" | 7 段祺瑞 (1865–1936)
! style="background:#CD853F; color:white;"| — 胡惟德 (1863–1933) (υπηρεσιακός) ! style="background:white; color:black;"| — 顏惠慶 (1877–1950) (υπηρεσιακός) ! style="background:#CD853F; color:white;"| — 杜錫珪 (1875–1933) (υπηρεσιακός) ! style="background:white}; color:black;"| — 顧維鈞 (1888–1985) (υπηρεσιακός) ! style="background:#CD853F; color:white;"| 8 張作霖 (1875–1928)
Πρόεδροι της Εθνικιστικής Κυβέρνησης
! № ! Εικόνα ! width=18% |Όνομα (Γέννηση–Θάνατος) ! colspan=2 |Διάρκεια θητείας ! Πολιτικό κόμμα ! colspan=3 |Συνέλευση (εκλογές) ! style="background:red; color:white;"| 9 譚延闓 (1880–1930) (4ο plenum) ! style="background:red; color:white;" | 10 蔣中正 (1887–1975) (5ο plenum) ! style="background:red; color:white;"| — 林森 (1868–1943) ! style="background:red; color:white;"| 11 (1ο plenum) ! style="background:red; color:white;"| — 蔣中正 (1887–1975) ! style="background:red; color:white;"| (10) (11ο plenum)
Πρόεδροι μετά το Σύνταγμα του 1947
! № ! Πορτρέτο ! width=18% |Όνομα (Γεννήθηκε–Πέθανε) ! colspan=2 |Διάρκεια θητείας ! Πολιτικό κόμμα ! colspan=2 |Αντιπρόεδρος ! Θητεία (εκλογές) ! style="background:red; color:white;" |(10) 蔣中正 (1887–1975) (Κουομιντάνγκ) ! style="background:red; color:white;"| — 李宗仁 (1890–1969) (υπηρεσιακός) ! style="background:red; color:white;" rowspan=7| (10) 蔣中正 (1887–1975) (Κουομιντάνγκ) (Κουομιντάνγκ) (Κουομιντάνγκ) ! style="background:red; color:white;"| 12 (C. K. Yen) 嚴家淦 (1905–1993) ! style="background:red; color:white;" rowspan=2| 13 蔣經國 (1910–1988) (Κουομιντάνγκ) (Κουομιντάνγκ) (1923-2020) ! style="background:red; color:white;" rowspan=2| 14 李登輝 (1923-2020) (Κουομιντάνγκ)
Πρόεδροι μετά την εισαγωγή της άμεσης εκλογής
! № ! Πορτρέτο ! width=18% |Όνομα (Γεννήθηκε–Πέθανε) ! colspan=2 |Διάρκεια θητείας ! Πολιτικό κόμμα ! colspan=2 |Αντιπρόεδρος ! Θητεία (εκλογές) ! style="background:red; color:white;" | (14) 李登輝 (1923-2020) (KMT) ! style="background:green; color:white;" rowspan=2| 15 陳水扁 (1950-) (DPP) ! style="background:red; color:white;" rowspan=2| 16 馬英九 (1950-) (KMT) (KMT) ! rowspan=2 style="background:green; color:white;" | 17 蔡英文 (1956-) (Ανεξάρτητος) (DPP)
Αντιχάσια όρη
Τα Αντιχάσια μαζί με τα γειτονικά Μετέωρα είναι μία από τις χαρακτηρισμένες σημαντικές περιοχές για πουλιά της Ελλάδας (ΣΠΠΕ).
Τα Αντιχάσια, τα Μετέωρα και το σπήλαιο Μελισσότρυπα είναι προστατευόμενοι βιότοποι του Natura 2000 με κωδικό GR1440003.
Παραπομπές
Κατηγορία:Βουνά των Τρικάλων
Πλέι-Οφ BAA 1949
Το τουρνουά διεξήχθη το διάστημα 22 Μαρτίου-13 Απριλίου 1949, με τους Λέικερς να παίζουν 10 και τους Κάπιτολς 11 παιχνίδια σε 22 ημέρες, ενώ για τους τελικούς έπαιξαν 6 αγώνες σε 10 ημέρες. Λίγο καιρό αργότερα, το BAA συγχωνέυτηκε με το NBL και δημιούργησαν το NBA.
Ημιτελικοί Δυτικής κατηγορίας
(1) Ρότσεστερ Ρόγιαλς vs. (4) Σαιντ Λούις Μπόμπερς:
(2) Μινεάπολις Λέικερς vs. (3) Σικάγο Σταγκς:
Ημιτελικοί Ανατολικής κατηγορίας
(1) Ουάσινγκτον Κάπιτολς vs. (4) Φιλαδέλφεια Ουόριορς:
(2) Νιου Γιορκ Νικς vs. (3) Μπάλτιμορ Μπούλετς:
Τελικοί Δυτικής κατηγορίας
(1) Ρότσεστερ Ρόγιαλς vs. (2) Μινεάπολις Λέικερς:
Τελικοί Ανατολικής κατηγορίας
(1) Ουάσινγκτον Κάπιτολς vs. (2) Νιου Γιορκ Νικς:
Τελικοί BAA
(Α1) Ουάσινγκτον Κάπιτολς vs. (Δ2) Μινεάπολις Λέικερς:
Δήμος Κορώνειας Θεσσαλονίκης
Ο Δήμος Κορώνειας ήταν δήμος του νομού Θεσσαλονίκης που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Λαγκαδά. Βρισκόταν στο κεντρικό τμήμα του νομού. Καταλάμβανε έκταση 105.613 στρεμμάτων και είχε (πραγματικό) πληθυσμό 4.286 κατοίκους. Έδρα του ήταν η Γερακαρού.
Διαίρεση
Στο δήμο περιλαμβάνονταν τα εξής 5 δημοτικά διαμερίσματα:
Εξωτερικοί σύνδεσμοι
Κ
Βαλίνη
Η βαλίνη ή 2-αμινο-3-μεθυλοβουτανικό οξύ (συμβολίζεται με Val ή V) είναι ένα α-αμινοξύ με σύντομο συντακτικό τύπο (CH3)2CHCH(NH2)COOH. Η L-βαλίνη είναι ένα από τα πρωτεϊνογόνα αμινοξέα. Οι τριπλέτες της είναι: GUU, GUC, GUA και GUG. Ανήκει στα απαραίτητα αμινοξέα, δηλαδή σε αυτά που δεν μπορεί να βιοσυνθέσει ο ανθρώπινος οργανισμός και πρέπει να λαμβάνονται έτοιμα, με την τροφή. Ταξινομείται ακόμη στα «μη πολικά» ή «υδρόφοβα» αμινοξέα, αφού R = iPr, μη πολικό. Πλούσιες πηγές βαλίνης, για τον άνθρωπο, είναι οι ακόλουθες τροφές: τυρί, ψάρια, πουλερικά, φυστίκια, σουσάμι (και παράγωγα, όπως χαλβάς) και φακές.
Μαζί με τη λευκίνη και την ισολευκίνη, η βαλίνη ανήκει στα τρία (3) πρωτεϊνικά αμινοξέα που έχουν διακλάδωση στην ανθρακική τους αλυσίδα. Το όνομά της προέρχεται από το φυτό «βαλεριάνα» (ή νάρδος). Στη δρεπανοκυτταρική αναιμία, η βαλίνη (υδρόφοβο αμινοξύ) αντικαθιστά το γλουταμινικό οξύ (υδρόφιλο αμινοξύ) στην αιμογλοβίνη. Εξαιτίας της αλλαγής αυτής η αιμογλοβίνη δε λειτουργεί πλέον σωστά.
Ισομέρεια
Με βάση το χημικό τύπο της, C5H11NO2, έχει τουλάχιστον τα ακόλουθα 175 ισομερή θέσης:
Βιοσύνθεση
Για τον ανθρώπινο οργανισμό είναι απαραίτητο αμινοξύ, δηλαδή δεν μπορεί να βιοσυνθεθεί, αλλά πρέπει να λαμβάνεται με την τροφή, η οποία πρέπει να περιέχει πρωτεΐνες που την περιέχουν. Ωστόσο, τα φυτά την βιοσυνθέτουν, μέσω αρκετών σταδίων, αρχίζοντας από το πυροσταφυλικό οξύ. Ένα εναλλακτικό προϊόν της ίδιας βιοσυνθετικής οδού είναι η λευκίνη. Ενδιάμεσα παράγεται α-κετοβαλερικό οξύ που υφίσταται αναγωγική αμμωνίωση με γλουταμινικό οξύ. Τα ένζυμα που μετέχουν στη βιοσύνθεση της βαλίνης είναι τα ακόλουθα :
Μέσω αλογόνωσης ισοβαλερικού οξέος
Ρακεμικό μίγμα βαλίνης μπορεί να παραχθεί μέσω αλογόνωσης του ισοβαλερικού οξέος:
1. Το α-αλοξύ που προκύπτει έτσι, επιδράται με αμμωνία :
2. Μέσω οργανομαγνησιακών ενώσεων και αλαμίνης με εστεροποίηση για «προστασία» της καρβοξυλομάδας :
3. Με φθαλιμιδικό κάλιο (σύνθεση Gabriel) : 100 px 100 px
Αντίδραση Stracker
Με επίδραση υδροκυανίου (HCN) και αμμωνίας (NH3) σε μεθυλοπροπανάλη [(CH3)2CHCHO) :
Με αναγωγική αμμωνίωση του αντίστοιχου κετοξέος
Με αναγωγική αμμωνίωση 3-μεθυλο-2-οξοβουτανικού οξέος ::
Με αναγωγή του αντίστοιχου νιτροξέος
Από 3-μεθυλο-2-νιτροβουτανικό οξύ με αναγωγή :
Από ισοπροπυλομηλονικό οξύ
Από ισοπροπυλομηλονικό οξύ με μετροπή σε μονοαμίδιο και αποικοδόμηση-μετάθεση Hofmann :
Από το αντίστοιχο αμινονιτρίλιο
Από 2-αμινο-3-μεθυλοβουτανονιτρίλιο με υδρόλυση:
Αμφολυτική αυμπεριφορά
1. Η πιο χαρακτηριστική είναι η αμφολυτική διάστασή της:
2. Παραγωγή αλάτων με οξέα και βάσεις. Π.χ.:
και
Εστεροποίηση
Αντιδρά με αλκοόλες σχηματίζοντας αμινεστέρες. Αποτελεί και μέθοδο «προστασίας» της καρβοξυλομάδας.
Αλκυλίωση
Με επίδραση αλκυλοαλογονιδίων σχηματίζονται δευτεροταγή αμινοξέα:
Ακυλίωαη
Με επίδραση ακυλοαλογονιδίων σχηματίζονται δευτεροταγή αμιδοξέα. Αποτελεί και μέθοδο «προστασίας» της αμινομάδας, αφού τα αμίδια υδρολύονται.
Πηγές
Κατηγορία:Πρωτεϊνικά αμινοξέα Κατηγορία:C5 Κατηγορία:Χειρομορφία (χημεία)
Περιστέρι Αττικής
thumb|Άγιος Ιωάννης Θεολόγος Νέων Σεπολίων - Περιστέρι Αττικής. μικρογραφία μικρογραφία Το Περιστέρι είναι αστική περιοχή και δήμος του Δυτικού Τομέα Αθηνών με πληθυσμό 133.630 κατοίκους. Συνορεύει με τους Δήμους Ιλίου (βόρεια), Αθηναίων (ανατολικά), Αιγάλεω (νότια), Χαϊδαρίου (δυτικά) και Πετρούπολης (βορειοδυτικά). Η ιστορία του ανάγεται στο 1922, μετά τη Μικρασιατική Καταστροφή και την εγκατάσταση των προσφύγων της Μικράς Ασίας στην περιοχή.
Tο Περιστέρι στην αρχαιότητα αποτελούσε τμήμα της περιφέρειας του αττικού Δήμου Χολαργού, της Ακαμαντίδος φυλής που τοποθετείτο στο άστυ των Αθηνών, σύμφωνα με τη διοικητική διαίρεση του Κλεισθένους. Σήμερα συνιστά την πέμπτη μεγαλύτερη ελληνική πόλη και μητροπολιτικό κέντρο των δυτικών προαστίων.
Περιγραφή
Η πόλη των 10,050 τετραγωνικών χιλιομέτρων εκτείνεται 4,5 χιλιόμετρα βορειοδυτικά του κέντρου της πρωτεύουσας, μέχρι τους πρόποδες του ορεινού όγκου του Ποικίλου, που αποτελεί προέκταση του Όρους Αιγάλεω. Συνορεύει με τους Δήμους Ιλίου (βόρεια), Αθηναίων (ανατολικά), Αιγάλεω (νότια), Χαϊδαρίου (δυτικά) και Πετρούπολης (βορειοδυτικά).
Κατοικήθηκε από το 1922, μετά τη Μικρασιατική Καταστροφή καθώς στην περιοχή εγκαταστάθηκαν οικογένειες Μικρασιατών προσφύγων. Σήμερα αποτελεί έναν από τους μεγαλύτερους πληθυσμιακά Δήμους της Αθήνας πυκνή δόμηση, πληθυσμό 139.981 μόνιμων κατοίκων και πυκνότητα πληθυσμού 13.928 κατοίκους/τ.χλμ. (2011).
Ετυμολογία
Οι ονομασίες των περισσοτέρων οικισμών που δημιουργήθηκαν προπολεμικά στο Περιστέρι προέρχονται από το είδος των κατοικιών ή την καταγωγή των κατοίκων. Αρχικά, τα Άνω και Κάτω Γερμανικά, με φθηνές προκατασκευασμένες χαρακτηριστικές οικίες που ιδρύονται μετά την άφιξη προσφύγων οφείλουν την ονομασία τους στο γεγονός ότι η χρηματοδότησή τους γίνεται από τις αποζημιώσεις του Γερμανικού Κράτους για τον Πρώτο Παγκόσμιο Πόλεμο. Γερμανικά συναντούμε και σε άλλες περιοχές της Αττικής, όπως στην Κοκκινιά.
Το Παλαιό Περιστέρι που είναι συνοικισμός που πιθανότατα προϋπήρχε μεταξύ των Άνω και Κάτω Γερμανικών τοποθετείται στις Παλιές Παράγκες, παραπήγματα που προϋπήρχαν των Γερμανικών. Τα Άνω και Κάτω Δημοτικά κατοικήθηκαν από πρόσφυγες που κατοικούσαν στο Δημοτικό Θέατρο των Αθηνών. Άλλες συνοικίες είναι το Περιστέρι Α, ο συνοικισμός των Αναπήρων, ο Ταξιάρχης, τα Ηπειρωτικά, η Ευαγγελίστρια, ο Άγιος Ιωάννης Θεολόγος κ.ά.
Για την ονομασία της πόλης δεν υπάρχει επίσημη εκδοχή. Η εβδομαδιαία εφημερίδα Το Περιστέρι υποστηρίζει ότι όταν η Αττική Γη χωρίστηκε σε δέκα φυλές, ο "Περιούσιος Δήμος Χολαργός", από όπου καταγόταν ο Περικλής, τοποθετείται στο σημερινό Περιστέρι ή γύρω από την περιοχή της "Κολοκυνθούς" (Αθήνα), περιοχή με ιδιαίτερη βλάστηση γύρω από το αρχαίο ποτάμι Κηφισού. Στην Τουρκοκρατία ο τόπος ανήκε στον "Περιστέρ-Αγά", το όνομα του οποίου δε γνωρίζουμε αν είναι πραγματικό ή δάνειο από τα αγριοπερίστερα που συνάγονταν στην περιοχή. Άλλωστε στη γη αυτή έβοσκαν πολλά κοπάδια, τα οποία πήρε ο Αγάς μετά την απελευθέρωση. Έκτοτε η έκταση της περιοχής δόθηκε στον αγωνιστή Σούτσο και το 1866 πωλήθηκε στο Γάλλο Φορντιέρ και ακολούθως στον πατέρα του Μάνθου Μάσχα. Εκτός από τον αγωνιστή Σούτσο, σύμφωνα με την ίδια εφημερίδα έντονη δράση εμφάνισε και ο αγωνιστής Ζαχαρίτσας που κατείχε κτήματα που εκτείνονταν από την περιοχή του Αγίου Βασιλείου έως την Ανθούπολη. Κάτοχος κτημάτων ήταν και ο Λιούμης, διανοούμενος έφορος των Αθηνών, διάσπαρτα στο Περιστέρι και το Αιγάλεω και τα οποία κάποια στιγμή βγήκαν σε πλειστηριασμό και αγοράστηκαν από τον πατέρα του Μάσχα.
Στην περιοχή των Εκατοδένδρων, όνομα τοποθεσίας που υπάρχει έως σήμερα, δέσποζε το αρχοντικό Μάσχα, από το οποίο πήρε το όνομά της η γειτονιά γύρω από το κτίσμα, μια εκκλησία και η αντίστοιχη εκλογική ενορία. Φαίνεται συνεπώς ότι τα πρώτα σπίτια της περιοχής κατασκευάστηκαν από τους αγρότες της περιοχής και τους βοσκούς.
19ος αιώνας
Στα τέλη του 19ου αιώνα, μετά τη σταδιακή άνθιση του νεοελληνικού έθνους και την εδραίωση μιας σχετικής σταθερότητας στο πολιτειακό σύστημα της χώρας, αρχίζει να αναπτύσσεται η Επαρχία των Αθηνών του Νομού Αττικοβοιωτίας. Στα περίχωρα της Αθήνας εντοπίζεται και ένας μικρός οικισμός, το Περιστέρι, μεταξύ των 52 λοιπών οικισμών που την περιβάλλουν. Το 1835 η Αθήνα ανακηρύσσεται Δήμος της Ελλάδος επί βασιλείας του Γεωργίου του Α΄. Οι κάτοικοι του μικρού οικισμού ασχολούνται με τη γεωργία και την κτηνοτροφία, ενώ χρησιμοποιούν τα σκουπίδια των Αθηνών ως λίπασμα για τα χωράφια τους και άλλοι επιλέγουν να χρησιμοποιούν κάρα για τη μεταφορά των σκουπιδιών. Πρόκειται για φιλήσυχους πολίτες που διάγουν μια ήρεμη ζωή στο λόφο των αξιωματικών.
Μικρασιατική Καταστροφή
Το 1922 η Ελλάδα συνταράσσεται από τον ξεριζωμό των Ελλήνων της Μικράς Ασίας μετά το βίαιο διωγμό τους από τους Τούρκους κατά τη Μικρασιατική Καταστροφή. Η Αθήνα και τα περίχωρά της καθίστανται τόπος φιλοξενίας των προσφύγων για τη διαμονή και περίθαλψή τους, ενώ η χώρα βρίσκεται σε αναβρασμό. Στήνονται οι πρώτοι πρόχειροι καταυλισμοί, ενώ πολλοί Αθηναίοι αρνούνται να τους δεχθούν στις γειτονιές τους. Ορισμένα παραπήγματα στήνονται και στον οικισμό του Περιστερίου, οπότε και παρατηρείται πληθυσμιακή έκρηξη στην περιοχή. Το 1923, το Τμήμα Στατιστικής του Υπουργείου Υγείας, Πρόνοιας και Αντιλήψεως πραγματοποιεί απογραφή μεταξύ άλλων και στην Επαρχία της Αττικής, προκειμένοι να συγκεντρώσει στοιχεία για τον αριθμό των προσφύγων. Ο μεγαλύτερος όγκος των εκδιωχθέντων προσφύγων κατοικεί προσωρινά σε εκκλησίες, σχολεία, αποθήκες, ξύλινα παραπήγματα. Τότε δημιουργείται η Επιτροπή Αποκατάστασης των Προσφύγων (ΕΑΠ) με σκοπό τη διαχείριση δανείου που εγκρίνεται το 1923 από το εξωτερικό για τη δημιουργία παραγωγικών έργων και βιομηχανιών για την απασχόληση των προσφύγων.
Οι 12 κύριοι και 34 δευτερεύοντες προσφυγικοί οικισμοί που διαμορφώνονται από την ΕΑΠ και το Υπουργείο Κοινωνικής Πρόνοιας στην περίοδο του μεσοπολέμου, αποδεικνύουν το γεωγραφικό διαχωρισμό των προσφύγων. Ο αποκλεισμός τους από συγκεκριμένες ζώνες είναι προμελετημένος από την ΕΑΠ, το κράτος και τους εμπνευστές των κηπουπόλεων. Ο χώρος της αστικής τάξης επεκτείνεται προς τα βορειοανατολικά του κέντρου της Αθήνας, δημιουργώντας κηπουπόλεις όπως η Φιλοθέη, το Ψυχικό και η Εκάλη.
Από την άλλη, το Περιστέρι, μαζί με τους συνοικισμούς του Βύρωνα, της Καισαριανής, της Νέας Ιωνίας, της Κοκκινιάς, Κορυδαλλού, Αιγάλεω, Χαϊδαρίου, Νέας Χαλκηδόνας αποτελούν τους κύριους προσφυγικούς συνοικισμούς των Αθηνών και Πειραιώς, που απέχουν 1-4 χιλιόμετρα από την οικοδομημένη πόλη. Οι οικισμοί δεν εντάσσονται σε σχέδιο οικοδομικής αποπεράτωσης των συνοικισμών από την ΕΑΠ και το κράτος.
Οι συνθήκες διαβίωσης των προσφύγων στις παραγκουπόλεις είναι αρκετά δύσκολες, αφού πέραν των υποτυπωδών συνθηκών υγιεινής, έρχονται συχνά αντιμέτωποι με πλημμύρες, πυρκαγιές, σκουπίδια, ανύπαρκτη συγκοινωνιακή κάλυψη, δυσοσμία, έλλειψη υδροδότησης κ.α. Παρά ταύτα, προσπαθούν με κόπο ψυχής να ανασυγκροτηθούν με τις μνήμες του παρελθόντος πολιτιστικού τους βίου, τη θρησκευτική έκφραση, την ανάπτυξη κοινωνικών δεσμών και τη δημιουργία συλλόγων για συναναστροφή. Οι πρόσφυγες τοποθετούν στο εκκλησάκι του Αγίου Δημητρίου την εικόνα του Αγιαντώνη που φέρνουν μαζί τους ως μοναδική αποσκευή από τον τόπο τους.
Το 1927 η χώρα φαίνεται να επουλώνει τις πληγές της σταδιακά από το οδυνηρό παρελθόν και μπαίνει σε μια περίοδο που πραγματοποιούνται πολλές θεσμικές αλλαγές. Η Αθήνα μετατρέπεται σταδιακά σε μία ωραία πόλη, με μαζική κατοίκηση. Το Περιστέρι εξακολουθεί να βρίσκεται σε μια πιο αργή ανάπτυξη δίνοντας την εικόνα μιας Αθήνας δύο ταχυτήτων.
Το 1930 το Περιστέρι εξακολουθεί να είναι ένας συνοικισμός με πολλά προβλήματα καθώς στερείται γενικού ρυμοτομικού σχεδιασμού καθώς εξυπηρετείται μόνο από μια λεωφόρο (σημερινή Τσαλδάρη) που συνδέει την περιοχή μέσω της Λεωφόρου Κηφισού με την Αθήνα. Όσον αφορά τους οικισμούς που φτάνουν βορειοδυτικά στο βουνό απαρτίζονται από καλύβες μέσα στα χωράφια. Οι περιοχές που βρίσκονται κοντά στον Κηφισό στολίζονται από περιβόλια και κήπους όπως η "Κουνέα", "Νέα Κολοκυνθού", "Άγιος Ιωάννης Θεολόγος-Μπουρνάζι" και εντάσσονται στη σημερινή βιομηχανική ζώνη, ενώ αξιωματικοί του ελληνικού στρατού κτίζουν σπίτια επάνω στο λόφο. Εκείνη την περίοδο η Αθήνα στιγματίζεται από την ανάπτυξη των πολυκατοικιών.
Μεσοπόλεμος
thumb|Σεφέρης To 1933 το Περιστέρι αποσπάται από το Δήμο Αθηναίων και στις 18 Ιανουαρίου 1934 αναγνωρίζεται ως Δήμος, στον οποίο προσαρτώνται και οι όμοροι συνοικισμοί μαζί με το παραδοσιακό Περιστέρι. Στις 2 Νοεμβρίου 1934 διεξάγονται οι πρώτες δημοτικές εκλογές. Στις 5 Νοεμβρίου 1933 ανακοινώνεται η ίδρυση της εταιρίας «Λιγνιτωρυχεία Αττικής Α.Ε.», με σκοπό την εκμετάλλευση των κοιτασμάτων κάρβουνου στην περιοχή. Οι εξορύξεις άρχισαν δύο χρόνια μετά.
Από τον Πειραιά και την Αθήνα, έως το 1936 εμφανίζονται 2.218 κατοικίες-διαμερίσματα εκ των οποίων οι 62 καταγράφονται στο Περιστέρι. Οι κάτοικοι δε της περιοχής απασχολούνται στα εργοστάσια ή με χειρωνακτικές εργασίες. Ανέρχονται περίπου σε 24.000 άτομα εκ των οποίων τα 3/4 του πληθυσμού είναι πρόσφυγες μαζί με εσωτερικούς μετανάστες και το 1/4 γηγενείς. Οι οικογένειες του Περιστερίου είναι πολυμελείς και άπορες, με μοναδικό περιουσιακό στοιχείο τις πλίνθινες κατοικίες τους που έκτιζαν μόνες τους. Η δεινή οικονομική κατάσταση αναγκάζει το Δήμο να προβαίνει σε έγκριση βοηθημάτων στις κοινωνικά ασθενέστερες ομάδες και με λαϊκά συσσίτια. Η Πόλη εξακολουθεί να αντιμετωπίζει προβλήματα υδροδότησης, κάτι που δυσχεραίνει ακόμη περισσότερο τη ζωή των κατοίκων αντιμετωπίζοντας το πρόβλημα με υδροφόρες των Αθηνών. Τα κατοικημένα ρέματα προκαλούσαν πλημμύρες.
Το 1934 αποφασίζεται η τμηματική καταβολή δαπανών για τη δημιουργία γεφυρών. Η αποχέτευση είναι υποτυπώδης, ενώ η ηλεκτροδότηση γίνεται επιλεκτικά. Οι λιγοστές οδικές αρτηρίες κατακλύζονται από κίνηση παρά την προσπάθεια διάνοιξης νέων σύμφωνα με το σχέδιο πόλεως. Στις 2/3/1937 αποφασίζεται η κατεδάφιση ξύλινων παραπηγμάτων για τη διάνοιξη δρόμων. Η αποζημίωση που αποφασίζεται να δοθεί ανέρχεται σε 2.000 δραχμές σε έκαστο βιοπαλαιστή. Τα δημοτικά σχολεία είναι τέσσερα, ενώ πολλά γυμνασιόπαιδα παρατούν το σχολείο καθώς δε λειτουργεί γυμνάσιο στην πόλη. Στήριξη στο πρόβλημα των αναλφάβητων δημοτών δίνει το Νυχτερινή Σχολή που λειτουργεί το 1936, μέσω χρηματοδότησης από την Εξωραϊστική Λέσχη Περιστερίου.
Το 1940 καταργούνται κάποιοι οικισμοί από το Δήμο και η οντότητα που παραμένει ως Περιστέρι αποσπάται από την Αττικοβοιωτία και προσαρτάται στην Αττική.
Κατοχή - Εθνική Αντίσταση
Η σταδιακή συγκρότηση της πόλης ανακόπτεται το 1940 με το ξέσπασμα του Δευτέρου Παγκοσμίου Πολέμου και αργότερα του Εμφυλίου. Όπως πολλές πόλεις της Ελλάδας, έτσι και το Περιστέρι είχε τη δική του πορεία στο κίνημα της Εθνικής Αντίστασης. Συχνά διεξάγονταν μικρές και μεγάλες μάχες στην περιοχή όπως η Μάχη του 1944 στην Αγία Τριάδα όπου σκοτώνεται ο Διοικητής του 3ου Τάγματος του ΕΛΑΣ και επικεφαλής της μάχης, Καπετάν Έκτορας, προκειμένου να αποτραπεί η είσοδος των Γερμανών στην πόλη. Στο Περιστέρι, ο ΕΛΑΣ δρα με τον 3ο και 4ο Λόχο και το ΕΑΜ με την ίδρυση της Εθνικής Αλληλεγγύης ενισχύει τις οικογένειες των θυμάτων και μεριμνά για τη στήριξη των κατοίκων.
Οι μεγάλοι χώροι εργασίας και οι εργοστασιακές μονάδες της ευρύτερης περιοχής όπως το λιγνιτωρυχείο, το κλωστοϋφαντουργείο Λαναρά, η Γαλαζόπετρα στο Ποικίλο Όρος, η ΒΙΟ στο Μεταξουργείο κ.ά. προστατεύονταν από τον ΕΛΑΣ και το εργατικό ΕΑΜ. Γι' αυτό άλλωστε οι Ιταλοί και έπειτα οι Γερμανοί περνούσαν με ιδιαίτερη δυσκολία για να πάνε στο λιγνιτωρυχείο στο κάρβουνο που βρισκόταν πάνω από τη Λεωφόρο Θηβών.
Μια από τις πιο ηρωικές και αιματηρές σελίδες της ιστορίας της Πόλης αποτελεί το μπλόκο των Γερμανών στη συνοικία Λόφος Αξιωματικών στις 6/7/1944, όταν πάνω από 200 άτομα οδηγούνται σε στρατόπεδα της Αθήνας και της Γερμανίας.
Μεταπολεμική ανάπτυξη
Η άνευ σχεδίου δόμηση είναι ένα σοβαρό ζήτημα που μεταξύ άλλων Δήμων απασχολεί και το Περιστέρι σε αντίθεση με τις κηπουπόλεις του λεκανοπεδίου. Από αυτό το φαινόμενο στιγματίζονται τα Δυτικά Προάστια. Η αυθαίρετη δόμηση αποτελεί πληγή της πόλης με τα κατακερματισμένα και εκτός σχεδίου μικρά γήπεδα να οικοδομούνται σε χρόνο ρεκόρ. Οι γειτονιές αυτές αποτελούν λόγο συζητήσεων μεταξύ των κατοίκων του Παλαιού Περιστερίου καθώς στέκονται αιτία πλημμυρών, μολύνσεων και κακών συνθηκών για την Πόλη γενικότερα, ενώ αντιμετωπίζονται ως απόκληροι της ελληνικής πολιτείας. Το 1951 ιδρύεται το Σωματείο Κατάργησης Παράγκας Περιστερίου με σκοπό την αντικατάσταση των παραπηγμάτων με λαϊκές κατοικίες ή τη χορήγηση οικοπέδων ώστε σε συνεργασία με άλλα σωματεία να μπορέσουν να πιέσουν την Υπουργό Πρόνοιας να διανείμει 120-130 ακάλυπτα οικόπεδα της πόλης στην Παμπροσφυγική Ένωση για το μοίρασμά τους στους πρόσφυγες. Έως τότε μόνο η περιοχή του κέντρου είναι ενταγμένη στο σχέδιο πόλεως που συγκεντρώνει την εμπορική κίνηση του Περιστερίου.
Το 1956 οι κάτοικοι της Ανθούπολης εξεγείρονται επειδή εξαιτίας της διάνοιξης στοών, σπίτια αρχίζουν να καθιζάνουν και ρωγμές να δημιουργούνται στους τοίχους. Το αποτέλεσμα ήταν τα λιγνιτωρυχεία να πάψουν τη λειτουργία τους και οι υπεύθυνοι να δικαστούν τον επόμενο χρόνο.
Αρχίζει πλέον να γίνεται κουβέντα και για ένταξη περιοχών στο σχέδιο πόλεως. Στα χρόνια που ακολουθούν οικοδομούνται τα πρώτα υποτυπώδη σχολεία, δημόσια και ιδιωτικά. Οι νυκτερινές σχολές στην περιοχή συνεχίζουν το έργο τους προσθέτοντας στο δυναμικό τους και τη Νυκτερινή Σχολή "Ελληνική Μέριμνα". Το 1959 εγκαινιάζεται το Αστικό Κέντρο Περιστερίου της Βασιλικής Πρόνοιας για την απασχόληση των παιδιών στον ελεύθερο χρόνο τους.
Σύγχρονη εποχή
thumb|Αρχιτεκτονική Στα χρόνια που ακολουθούν εντάσσονται κεντρικές γειτονιές όπως το Μπουρνάζι στο σχέδιο πόλεως κι έπειτα πιο ορεινές συνοικίες. Μέχρι και το 1960 η περιοχή είναι γεμάτη χωράφια και κήπους που στα χρόνια που ακολουθούν αντικαθίστανται από κατοικίες, βιομηχανίες, εργοστάσια και αποθήκες. Το 1970 εντάσσονται η Κηπούπολη και η Ανθούπολη, ενώ οι περισσότερες γειτονιές είναι άναρχα κτισμένες. Οι συγκοινωνίες είναι προβληματικές και οι δρόμοι επικίνδυνοι. Η τοπική αυτοδιοίκηση δεν αντέχει το υψηλό κόστος των έργων υποδομής και ζητά δάνειο για την κατασκευή δρόμων, ενώ οι κάτοικοι αδυνατούν ακόμη και να ανταπεξέλθουν στο κόστος του εισιτηρίου των αστικών συγκοινωνιών. Οι ιατρικές υποδομές είναι ανύπαρκτες ενώ η καθημερινότητα των πολιτών φαίνεται δύσκολη.
Στο τέλος της δεκαετίας του ’50 άρχισε να κατοικείται η περιοχή του Άνω Λόφου, μεγάλα χωράφια και δρόμοι χωμάτινοι ήταν τα βασικά χαρακτηριστικά της περιοχής. Στην περιοχή του Άνω Λόφου εγκαθίστανται άνθρωποι φτωχοί, άνθρωποι του μεροκάματου που έχουν φθάσει από την επαρχία και αναζητούν μια καλύτερη ζωή.
Με την εφαρμογή της νέας διοικητικής διαίρεσης της χώρας κατά το Πρόγραμμα Καλλικράτης το 2011 ουδεμία μεταβολή επήλθε στο Δήμο Περιστερίου, σύμφωνα με το άρθρο 1 § 5.1.Β αυτού.
Συνοικίες
Η συνοικία Ανθούπολη πήρε το όνομά της από τους καλλιεργητές ανθέων οι οποίοι τη δημιούργησαν. Από τις 6 Απριλίου του 2013, η περιοχή αυτή έχει και σταθμό του μετρό. Οι σεισμοί του 1981 προκάλεσαν καταστροφές στη συνοικία.thumb|Πεζόδρομος.
Τοπικός τύπος
Το Περιστέρι έχει πλήθος από τοπικές εφημερίδες, στην πλειοψηφία τους μηνιαίες ή εβδομαδιαίες. Μία από τις πιο δημοφιλείς τοπικές εφημερίδες είναι η Αναγέννηση Περιστερίου που εδρεύει στην Αγίου Βασιλείου 86, και βρίσκεται ήδη στο 44ο έτος συνεχής έκδοσης. Άλλες τοπικές εφημερίδες είναι ο Ελεύθερος Διάλογος, η Πρώτη Περιστερίου, τα Δυτικά Νέα και η εφημερίδα ""Αττικές Σελίδες ΔΥΤΙΚΑ"
Στα όρια του Δήμου στεγαζόταν, μέχρι να κλείσει, ο τηλεοπτικός σταθμός πανελλαδικής εμβέλειας Alter Channel στην περιοχή του Μπουρναζίου ενώ μέχρι σήμερα λειτουργούν δύο τηλεοπτικοί σταθμοί περιφερειακής εμβέλειας, το New Epsilon TV και το Extra Channel στην περιοχή της Αγίας Τριάδας, στην οδό Τσαλαβούτα.
Τον Οκτώβριο του 2010 δημιουργήθηκε και η ιστοσελίδα peristerinews.gr που είναι μια δημοσιογραφική δημιουργία μοναδική στο είδος της, αφού δεν υπάρχει κάτι παρόμοιο αυτή τη στιγμή στο Περιστέρι. Σκοπός του είναι να ενημερώνει για όλα τα σπουδαία γεγονότα και όλες τις ειδήσεις και σχόλια που αφορούν τη Δυτική Αθήνα.
Τον Ιούλιο του 2012 δημιουργήθηκε η αθλητική ιστοσελίδα www.atromitistas.gr, η πρώτη και η μοναδική που ασχολείται αποκλειστικά με τη μεγαλύτερη ποδοσφαιρική ομάδα της πόλης, τον Ατρόμητο, αλλά και την ομάδα μπάσκετ, Γ.Σ. Περιστερίου.
Συγκοινωνιακή πρόσβαση
thumb|Παναγή Τσαλδάρη Από τις 9 Αυγούστου του 2004 λειτουργεί ο Σταθμός Μετρό Άγιος Αντώνιος, ο οποίος βρίσκεται στο κέντρο του Περιστερίου. Στις 6 Απριλίου του 2013 τέθηκαν σε λειτουργία και άλλοι δύο σταθμοί του Μετρό, ένας κοντά στο Νέο Δημαρχείο (Σταθμός Περιστέρι) και ένας δίπλα στη Λεωφόρο Θηβών, στην Ανθούπολη (Σταθμός Ανθούπολη).
Οι ακόλουθες γραμμές συγκοινωνίας έχουν διαδρομές που περνούν κοντά Περιστέρι: Λεωφορείο (703, 732, 735, 892), Μετρό Αθήνας (Γραμμή Γ2)
Δήμος Περιστερίου
Ο δήμος Περιστερίου βρίσκεται στην Περιφερειακή ενότητα Δυτικού Τομέα Αθηνών της Περιφέρειας Αττικής.
Εξωτερικοί σύνδεσμοι
Κατηγορία:Δυτικός Τομέας Αθηνών Κατηγορία:Δήμοι της Περιφέρειας Αττικής Κατηγορία:Πόλεις της Αττικής
Discoverer 36
Ο Discoverer 36 ή Corona 9029 ήταν Αμερικανικός κατασκοπευτικός δορυφόρος που εκτοξεύτηκε το 1961. Ήταν τύπου KH-3 Corona και βασίζονταν σχεδιαστικά στο στάδιο πυραύλου Agena-B. Ήταν ο τελευταίος δορυφόρος αυτού του τύπου που τέθηκε σε τροχιά, ο τελευταίος που ολοκλήρωσε την αποστολή του και ταυτόχρονα η πιο επιτυχημένη αποστολή του όλου προγράμματος.
Αποστολή
Εκτοξεύτηκε από την Αεροπορική Βάση Βάντενμπεργκ στις 12 Δεκεμβρίου 1961 (20:40 UTC) με πύραυλο Thor DM-21 Agena-B. Αφού τέθηκε σε τροχιά έλαβε την ονομασία Χάρβαρντ 1961 Alpha Kappa 1. Με τον ίδιο πύραυλο τέθηκε σε τροχιά και ο OSCAR 1, ο πρώτος ραδιοερασιτεχνικός δορυφόρος.
Ο Discoverer 36 μπήκε σε χαμηλή περιγήινη τροχιά με περίγειο 223 χλμ., απόγειο 445 χλμ., κλίση 81,1 μοιρών και τροχιακή περίοδο 91,2 λεπτών. Η ολική μάζα του ήταν 1150 kg και κύριο όργανό του ήταν μία πανοραμική κάμερα εστιακού μήκους 61 cm με μέγιστη ανάλυση 7,6 m. Οι φωτογραφίες καταγράφηκαν σε φιλμ των 70 mm το οποίο επέστρεψε στην Γη με την κάψουλα επανεισόδου τέσσερις ημέρες μετά από την εκτόξευση. Ο Discoverer παρέμεινε σε τροχιά μέχρι και την 8η Μαρτίου 1962, οπότε και καταστράφηκε στην ατμόσφαιρα.
Παραπομπές
Κατηγορία:Δορυφόροι Discoverer Κατηγορία:Διαστημικές αποστολές το 1961
2726 Κοτέλνικοφ
Ο Κοτέλνικοφ (Kotelnikov) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού μαθηματικού και ραδιοαστρονόμου Βλάντιμιρ Α. Κοτέλνικοφ (Владимир Александрович Котельников, 1908–2005).
Φυσικά χαρακτηριστικά
Τα φυσικά χαρακτηριστικά του Κοτέλνικοφ είναι άγνωστα.
Εξωτερικοί σύνδεσμοι-πηγές
Κοτελνικοφ
Κοννίδας
Στην ελληνική μυθολογία ο Κοννίδας ήταν Τροιζήνιος παιδαγωγός του Θησέα, στην αυλή του βασιλιά Πιτθέως (Πλουτάρχου «Θησεύς» 4).
Οι αρχαίοι Αθηναίοι δεν παρέλειπαν να θυσιάσουν στον Κοννίδα κάθε χρόνο, κατά την παραμονή της εορτής των Θησείων.
Πηγές
Κοννιδας Κοννιδας
Ινλάιν χόκεϊ
Το Ινλάιν χόκεϊ (inline hockey) η Ρόλερ ινλάιν χόκεϊ η χόκεϊ με τροχοπέδιλα είναι ομαδικό άθλημα το οποίο παίζεται από άνδρες και γυναίκες. Προέρχεται από το χόκεϊ επί πάγου με τη σημαντικότερη διαφορά ότι το ινλάιν χόκεϊ παίζεται με πατίνια ινλάιν αντί για παγοπέδιλα. Σκοπός του παιχνιδιού είναι να επιτευχθούν τέρματα, με νικήτρια ομάδα να είναι εκείνη που πετυχαίνει τα πιο πολλά από αυτά.
Πίστα και Φράχτες
Οι διαστάσεις του χώρου όπου διεξάγονται οι αγώνες (πίστα) είναι μία ορθογώνια επιφάνεια από ξύλο η πλαστικό, μήκους 50 μ (μπορεί να είναι και 40 η 60μ) και 25 μ. πλάτους, συνήθως με στρογγυλεμένες γωνίες. Η αναλογια σε όλα τα πρωταθλήματα είναι υποχρεωτικά πάντα 1:2
Ο φράκτης του γηπέδου (μπάντα) έχει στρογιλοπιμενες γωνιές και ένα ύψος 1,2μ. Η επένδυση τις σίδεροκατασκευής της είναι από ξύλο η πλαστικό.
Προστατευτικός εξοπλισμός
Ο προστατευτικός εξοπλισμός του ινλάιν χόκεϊ είναι σε πολλά στοιχεια ίδιος με τον εξοπλισμό του χόκεϊ επί πάγου, με τη διαφορα ότι τα μαξιλαράκια τους ωμους (Θώρακας) δεν είναι υποχρεωτικά (εκτος από τον τερματοφύλακα).
Το κράνος υπάρχει με κάλυψη από σύρμα το οποίο καλύπτει το πρόσωπο η από πλαστικό ανθεκτικότητας (visor) για μερική προστασία.
Οι φανέλες συνήθως είναι κατασκευασμένες από ένα πλέγμα πολυεστέρα, που δεν παγιδεύει τον ιδρώτα και τη θερμότητα του σώματος με τον ίδιο τρόπο που μια φανέλα κατασκευάζεται από μια φυσική ίνα. Γενικά, οι παίκτες αναγνωρίζονται από τον αριθμό που φέρουν στη στολή τους (πλάτη).
Πατίνια
Τα πατίνια για ινλάιν χόκεϊ έχουν κορδόνια, η επιφάνεια είναι από συνθετικό ύφασμα η πλαστικό (όταν έχουν και την ιδιότητα τις προσαρμογής τους μέσο θερμοκρασίας σε ένα φούρνο). Τα φθηνότερα ζευγάρια είναι συνήθως μαλακότερα στο εσωτερικό, υψηλή σταθερότητα και σκληρότητα (stiffness) βρίσκεται σε επαγγελματικά ζευγάρια, δεν είναι όμως άνετη για έναν πρωτάρη. Η μπότα είναι ουσιαστικά ίδια με την μπότα ενός παγοπέδιλου για χόκεϊ επί πάγου, αλλα με διαφορετικό πλαίσιο.
Μπαστούνι
Κατασκευάζονται από ξύλο ή συνθετικό υλικό και υπάρχου σε δυο μορφές η απλή και η ειδική για τον τερματοφύλακα με πιο χοντρή βάση και μεγαλύτερη επιφάνεια.
Τα μπαστούνια του χόκεϊ βγαίνουν σε διάφορα μεγέθη: Το μακρος καθορίζεται από το μέγεθος του παίκτη, χωρίς πατίνια πρέπει να φτάνει μέξι τι μύτη και με πατίνια μέχρι το πιγούνι. Το φτυάρι και η ικανότητα λυγίσματος (flex) διαφέρουν σχετικά με την προτίμηση του παίκτη. Τα τελευταία χρόνια επικρατούν τα συνθετικά μπαστούνια (συνήθως από ανθρακονήματα), εξαιτίτας της μεγαλύτερης ικανότητας τους στο λύγισμα, το οποίο προσφέρει παραπάνω δύναμη στο σουτ.
Δίσκος
Σύμφωνα με τους Κανόνες Παιχνιδιού, ο δίσκος πρέπει να έχει κυλινδρικό σχήμα, πρέπει να μην ξεπερνά τα 120 γραμμάρια και να μην είναι λιγότερο από 100 γραμμάρια. Το υποχρεωτικό χρώμα περιγράφεται ως σκούρο (dark), αλλα συνήθως είναι κόκκινο στα περισσότερα ευρωπαϊκά πρωταθλήματα η μαύρο στα διεθές πρωταθλήματα της IIHF. 6 κυκλικές υπερυψώσεις επιτρέπουν να κυλάει σε κατάλληλες επιφάνειες, oxo όμως σε κιονί άσφαλτο όπου συνήθως μια μπάλα είναι καταλληλότερη.
Περιγραφή
Κάθε ομάδα αγωνίζεται κατ' ανώτατο όριο με 5 παίκτες, ένας από τους οποίους πρέπει να αγωνίζεται στη θέση του τερματοφύλακα. Οι ομάδες διαθέτουν επίσης αναπληρωματικούς παίκτες για να αντικαταστήσουν παίκτες που αγωνίζονται, όταν παραστεί ανάγκη κατά τη διάρκεια του παιχνιδιού. Συνήθεις λόγοι για αλλαγή ενός παίκτη ή είναι ο τραυματισμός, η κούραση, η αναποτελεσματικότητα, η αλλαγή στην τακτική της ομάδας ή, όταν το αποτέλεσμα είναι ευνοϊκό για την ομάδα προς το τέλος του παιχνιδιού, η επιθυμία να κερδηθεί χρόνος ή να δοθεί η ευκαιρία σε αναπληρωματικούς παίκτες να αγωνιστούν.
Το ινλάιν χόκεϊ είναι ένα πολύ γρήγορο και ελεύθερο παιχνίδι, αυτό συμβαίνει επειδή δεν έχει τους ίδιους κανόνες με το χόκεϊ επί πάγου. Δεν υπάρχουν μπλε γραμμές ή αμυντικές ζώνες στο χόκεϊ με κυλίνδρους σε αντίθεση με το χόκεϊ επί πάγου. Αυτό σημαίνει ότι, σύμφωνα με τους περισσότερους κώδικες κανόνα, δεν υπάρχουν offsides ή gladings αυτό μαζί με λιγότερους παίκτες στο επιτρέπει το ταχύτερο παιχνίδι. Κατά κανόνα υπάρχουν δύο περιόδους 20 λεπτών ή τέσσερις περιόδους 10 λεπτών με ένα ρολόι διακοπής.
Το Bodychecking (έλεγχος του αντιπάλου με το σώμα) δεν επιτρέπεται και θεωρείται φάουλ.
Οργάνωση
Σε διεθνές επίπεδο, το ινλάιν χόκεϊ αντιπροσωπεύεται από δύο διαφορετικά σωματεία, τη Διεθνή Αθλητική Ομοσπονδία World Skate (πρώην FIRS) και τη Διεθνής Ομοσπονδία Χόκεϊ επί Πάγου (IIHF). Κάθε διοργανώνει το δικό του ετήσιο Παγκόσμιο Πρωτάθλημα.
Το Πανελλήνιο πρωτάθλημα ρόλερ ινλάιν χόκεϊ ξεκίνησε το 2008. Ένα χρόνο νωρίτερα ξεκίνησε το κύπελλο Ελλάδας. Στην Ελλάδα η διάδοση προς το παρόν είναι πολύ περιορισμένη. Η αρμόδια ομοσπονδία είναι η Ελληνική Ομοσπονδία Παγοδρομιών.
Παραπομπές
Κατηγορία:Ομαδικά αθλήματα
Καμβούνια όρη
Παραπομπές
Κατηγορία:Βουνά της Λάρισας Κατηγορία:Βουνά της Κοζάνης Κατηγορία:Βουνά των Γρεβενών
Αλώνια (αποσαφήνιση)
Ο όρος Αλώνια και τα ομόρριζα-παρώνυμά του, μπορεί να αναφέρεται στους εξής οικισμούς της Ελλάδας:
Αλώνια
Αλων
Α1 Κατηγορία υδατοσφαίρισης ανδρών 1988-1989
Το πρωτάθλημα Ελλάδας πόλο της περιόδου 1988–89, ήταν το τρίτο που διεξήχθη από την καθιέρωση της Α1 Εθνικής κατηγορίας, με τη συμμετοχή οκτώ ομάδων. Διεξήχθη όπως και τα προηγούμενα χρόνια σε δύο φάσεις, την κανονική περίοδο 14 αγώνων, και τα πλέι οφ με τη συμμετοχή οκτώ ομάδων. Η κανονική περίοδος ξεκίνησε στις 4 Φεβρουαρίου του 1989 και ολοκληρώθηκε την 1 Ιουνίου, ενώ τα πλέι οφ ξεκίνησαν στις 4 Ιουνίου και ολοκληρώθηκαν στις 20 Ιουνίου. Πρωταθλήτρια αναδείχθηκε η Γλυφάδα η οποία επικράτησε του Εθνικού στην τρίτη συνεχόμενη παρουσία των δύο συλλόγων στην φάση των τελικών.
Πλέι οφ
Στα πλέι οφ μετείχαν οκτώ ομάδες, οι έξι πρώτες της Α1, η πρωταθλήτρια της Α2 και η νικήτρια του αγώνα μπαράζ. Στα πλέι οφ οι σειρές κρίθηκαν με βάση τους βαθμούς (2 η νίκη, 1 η ισοπαλία και 0 η ήττα). Στις σειρές μεταξύ ομάδων της Α1 υπολογίστηκαν και οι αγώνες της κανονικής περιόδου και την πρόκριση κέρδιζε η ομάδα που έφτανε ή ξεπερνούσε πρώτη το όριο των πέντε βαθμών. Στις σειρές όπου μία ομάδα της Α1 αντιμετώπιζε ομάδα της Α2, την πρόκριση κέρδιζε η ομάδα που έφτανε ή ξεπερνούσε πρώτη το όριο των τριών βαθμών, ενώ δεν υπήρξε μεταφορά αποτελεσμάτων καθώς δεν είχαν αναμετρηθεί κατά την κανονική περίοδο.
Το πανόραμα των πλέι οφ (σε παρένθεση είναι οι βαθμοί που μεταφέρθηκαν από τους αγώνες της κανονικής περιόδου).
Μπαράζ
Η σειρά αγώνων μπαράζ διεξήχθησαν μεταξύ του 7ου της Α1 και του 2ου της Α2. Λειτούργησαν ταυτόχρονα ως αγώνες διαβάθμισης για την Α1 της επόμενης περιόδου (1989-90), και ως αγώνες πρόκρισης στην προημιτελική φάση των πλέι οφ.
Πηγές
1989 Κατηγορία:Υδατοσφαίριση το 1989
429 Λωτίς
Η Λωτίς (Lotis) είναι ένας αρκετά μεγάλος αλλά σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,82. Ανακαλύφθηκε το 1897 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.
Φυσικά χαρακτηριστικά
Η διάμετρος της Λωτίδος υπολογίσθηκε σε 69,6 χιλιόμετρα (από δεδομένα του IRAS), ενώ η μάζα της εκτιμάται σε 353 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι πιθανώς C (ανθρακούχος), ενώ το άλβεδό της είναι 0,043 (από δεδομένα του IRAS). Η Λωτίς περιστρέφεται γύρω από τον εαυτό της μία φορά κάθε 13 ώρες και 35 λεπτά. Η μέση θερμοκρασία στην επιφάνειά της εκτιμάται σε 100 ως 95 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Λωτις
Κατάλογος Προέδρων της Ελληνικής Δημοκρατίας
Οι Πρόεδροι της Δημοκρατίας και οι κυβερνήσεις κατά την διάρκεια των οποίων θήτευσαν, κατά χρονολογική σειρά:
Στρατιωτική Δικτατορία (1967-1974)
Την 1η Ιουνίου του 1973, η Δικτατορία κήρυξε τον Κωνσταντίνο έκπτωτο και ανακήρυξε τη χώρα σε Προεδρική Κοινοβουλευτική Δημοκρατία. Ακολούθησε δημοψήφισμα για την έγκριση του προτεινόμενου συντάγματος, το οποίο εισήγαγε ένα ημι-προεδρικό σύστημα με Πρόεδρο, Αντιπρόεδρο και Πρωθυπουργό. Το νέο πολιτειακό σχήμα αποδείχθηκε βραχύβιο, καθώς η Δικτατορία Ιωαννίδη κατήργησε το Σύνταγμα του 1973 με Συντακτική Πράξη αμέσως μετά την επιβολή της, δίχως να επαναφέρει τη μοναρχία. Ως εκ τούτου, η χώρα διατήρησε το όνομα "Ελληνική Δημοκρατία" και αρχηγός κράτους τέθηκε ο Στρατηγός Φαίδων Γκιζίκης, με το ρόλο του Προέδρου να περιορίζεται σε απολύτως τυπικές λειτουργίες.
Γ΄ Ελληνική Δημοκρατία (1974 - σήμερα)
Μετά την πτώση της Δικτατορίας, στο αξίωμα παρέμεινε ο Φαίδων Γκιζίκης, συνεχίζοντας την άσκηση των εθιμοτυπικών καθηκόντων του αρχηγού κράτους (υπογραφή Προεδρικών Διαταγμάτων, κύρωση νόμων κλπ). Μετά την εκλογή Βουλής και το δημοψήφισμα για το πολιτειακό, ο Γκιζίκης παραιτήθηκε και πρώτος, προσωρινός (ελλείψει νέου Συντάγματος) Πρόεδρος της Γ΄ Ελληνικής Δημοκρατίας εξελέγη ο Μιχαήλ Στασινόπουλος.
Χρήστος Μαλτέζος
Ο Χρήστος Μαλτέζος (1908 - 22 Νοεμβρίου 1938) ήταν Έλληνας φοιτητής νομικής και στέλεχος του ΚΚΕ. Διετέλεσε γραμματέας της νεολαίας του ΚΚΕ, ΟΚΝΕ. Πέθανε, μετά από σκληρά βασανιστήρια στην ακτίνα Θ' των φυλακών της Κέρκυρας, κατά τη διάρκεια της δικτατορίας του Μεταξά.
Σπουδές και πολιτική δράση
Ο Χρήστος Μαλτέζος γεννήθηκε το 1908, στα Μέθανα Τροιζηνίας, όπου ολοκλήρωσε τις εγκύκλιες σπουδές του. Σύμφωνα με κάποιες άλλες πηγές γεννήθηκε στη Μεθώνη της Μεσσηνίας.
Κατά τη διάρκεια της φοίτησής του στη Νομική Σχολή του Πανεπιστημίου Αθηνών - η οποία τελικά δεν ολοκληρώθηκε - ήλθε σε επαφή με τη μαρξιστική ιδεολογία και εντάχθηκε στην ΟΚΝΕ το 1928. Ανέλαβε ηγετικά, οργανωτικά και πολιτικά καθήκοντα σε Αθήνα, Θεσσαλονίκη και Βόλο. Είχε αποκτήσει ευρεία μαρξιστική παιδεία και ανέλαβε τη διεύθυνση της εφημερίδας της ΟΚΝΕ Νεολαία. Τόσο οι συνθήκες έκδοσης της εφημερίδας, όσο και η γενικότερη πολιτική δράση του Μαλτέζου και των συντρόφων του στην οργάνωση, γίνονταν σε συνθήκες συνεχούς καταδίωξης εκ μέρους των Αρχών. Ο Μαλτέζος, που έπασχε από φυματίωση, με δράση σε νόμιμες αλλά και παράνομες συνθήκες, βιοποριζόταν με δυσκολία. Έχοντας αφιερώσει τη ζωή του ολοκληρωτικά στην πολιτική δράση, δεν είχε τρόπο να κερδίζει όσα του ήταν αναγκαία για την επιβίωση. Γι' αυτό αναγκάστηκε να πουλά τα χωράφια που είχε κληρονομήσει από τους γονείς του το ένα ύστερ' από το άλλο. Τον Απρίλιο του 1934 συνελήφθη για πρώτη φορά, στα γραφεία της Νεολαίας, από τη Γενική Ασφάλεια και κρατήθηκε για τρεις ημέρες. Αφέθηκε ελεύθερος, χωρίς να του απαγγελθούν κατηγορίες. Το 1935, ο Μαλτέζος συντόνισε απεργία των φοιτητών, η οποία διήρκεσε 40 ημέρες. Τον Οκτώβριο του 1937 έγινε γραμματέας της Κεντρικής Επιτροπής της οργάνωσης.
Φυλακές Κέρκυρας: το τέλος
Ο Μαλτέζος κατά τη διάρκεια της μεταξικής δικτατορίας πέρασε στην παρανομία και συνέχισε την πολιτική του δράση. Συνελήφθη στην Αθήνα τον Μάιο του 1938 και κρατήθηκε στην Ειδική Ασφάλεια. Εκεί υποβλήθηκε σε βασανιστήρια επί 35 ημέρες. Στη συνέχεια μεταφέρθηκε στις φυλακές της Κέρκυρας, στην περιβόητη Ακτίνα Θ', μαζί με άλλα ηγετικά στελέχη του ΚΚΕ, όπως οι Μήτσος Παρτσαλίδης, Στέλιος Σκλάβαινας και Βασίλης Νεφελούδης. Ο γραμματέας του κόμματος Νίκος Ζαχαριάδης βρισκόταν έγκλειστος ήδη εκεί. Ο Μαλτέζος, που είχε ήδη υποστεί διάσειση από την κακομεταχείριση στην Αθήνα, οδηγείτο καθημερινά από το κελί του στο αρχιφυλακείο και βασανιζόταν με αγριότητα, προκειμένου να υπογράψει δήλωση μετανοίας και αποκήρυξης των κομμουνιστικών ιδεών - πράγμα όμως που δεν έγινε. Ο σαδισμός των βασανιστών του, όπως ελέχθη, έφτασε μέχρι του σημείου να αποπειραθούν να του καρφώσουν πέταλο στο αριστερό πόδι. Εξέπνευσε στις 22 Νοεμβρίου 1938 στο Ψυχιατρείο, όπου είχε μεταφερθεί, ώστε στο πιστοποιητικό θανάτου να μην αναφέρεται "επίσημα πως πέθανε στη φυλακή".
Η φρικτή εικόνα -και τελικά ο θάνατος- του βασανισμένου Χρήστου Μαλτέζου ήταν ένας από τους λόγους που κατέρρευσε, μετά από λίγο, το ηθικό μερικών κρατουμένων κομμουνιστών στις φυλακές της Κέρκυρας και υπέγραψαν "δήλωση". Ανάμεσά τους: ο Μανώλης Μανωλέας, ο Στέλιος Σκλάβαινας και ο αγροτιστής ηγέτης Κώστας Γαβριηλίδης. Για άλλους, λειτούργησε ως παράδειγμα αποφασιστικότητας και αντίστασης. Ο Νίκος Ζαχαριάδης έγραψε για τον Μαλτέζο:«''Στις 22 Νοέμβρη 1938, εδώ στην Κέρκυρα ένας ήρωας, ο Χρήστος Μαλτέζος πέθανε. Και ένας προδότης ο Μανωλέας έκανε δήλωση. Συμβολική σύμπτωση. Αναδείχνοντας τέτοιους ήρωες και ξεκαθαρίζοντας τέτοιους προδότες, το ΚΚΕ στέρεα, ακλόνητα, αποφασιστικά βαδίζει προς τη νίκη, παρ' όλες τις δυσκολίες, τις θυσίες και τις προδοσίες''».
Πηγές
Κατηγορία:Έλληνες κομμουνιστές